Diari Oficial de la Generalitat Valenciana


Sumari del DOGV 9810, del 15-03-2024 (2024/2332)

Anunci pel qual se sotmet a informació pública el projecte d'ordre de la Vicepresidència Segona i Conselleria de Serveis Socials, Igualtat i Habitatge, per la qual s'estableixen les bases reguladores de la concessió d'ajudes a entitats sense ànim de lucre i a entitats de l'àmbit de l'Administració local per a finançar projectes de suport a la diversitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9810

Data del DOGV
:   15-03-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/2332


Data del document
:   04-03-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Anunci

Descriptors 

:   * Vicepresidència Segona i Conselleria de Serveis Socials, Igualtat i Habitatge

Anunci pel qual se sotmet a informació pública el projecte d'ordre de la Vicepresidència Segona i Conselleria de Serveis Socials, Igualtat i Habitatge, per la qual s'estableixen les bases reguladores de la concessió d'ajudes a entitats sense ànim de lucre i a entitats de l'àmbit de l'Administració local per a finançar projectes de suport a la diversitat. [2024/2332]  
  
De conformitat amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, s'inicia l'obertura d'un període d'audiència i informació pública, comptats a partir de l'endemà de la publicació del present anunci en el Diari Oficial de la Generalitat Valenciana, amb l'objecte de donar audiència a les persones potencialment afectades i demanar totes les aportacions addicionals que puguen fer-se per altres persones o entitats.  
L'esborrany del projecte d'ordre podrà ser consultat en la web de la Vicepresidència Segona i Conselleria de Serveis Socials, Igualtat i Habitatge en l'apartat https://inclusio.gva.es/va/audiencia-publica-procesos-abiertos o en el portal de Participació de la Generalitat https://gvaparticipa.gva.es/?locale=val.  
Les al·legacions, suggeriments o observacions podran ser remeses per a la seua consideració a la Direcció General de Diversitat, per correu electrònic a l'adreça diversitat\_owzymgtwktuf@dny.bj amb l'assumpte «Aportacions al projecte d'ordre de bases d'ajudes per a projectes de diversitat».  
Per a l'adequada interpretació, valoració i, si escau, incorporació de les aportacions, aquestes hauran d'especificar l'article i l'apartat del projecte a què es refereixen, la modificació que es proposa i les raons en les quals se sustenta. Es recomana, així mateix, acompanyar una proposta de redacció alternativa.  
El termini d'esta audiència és de deu dies naturals a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que s'establix en els articles 14 i 16 de la Llei 4/2023, de 13 d'abril, de Participació Ciutadana i Foment de l'Associacionisme de la Comunitat Valenciana.  
  
València, 4 de març de 2024.- El director general de Diversitat: Stephane Soriano Gómez.